CELEX: 62011CN0485
Language: sk
Date: 2011-09-22 00:00:00
Title: Vec C-485/11: Žaloba podaná 22. septembra 2011 — Európska komisia/Francúzska republika

3.12.2011   
            
            
               SK
            
            
               Úradný vestník Európskej únie
            
            
               C 355/9
            
         Žaloba podaná 22. septembra 2011 — Európska komisia/Francúzska republika
   (Vec C-485/11)
   2011/C 355/15
   Jazyk konania: francúzština
   
      Účastníci konania
   
   
      Žalobkyňa: Európska komisia (v zastúpení: A. Bordes a G. Braun, splnomocnení zástupcovia)
   
      Žalovaná: Francúzska republika
   
      Návrhy žalobkyne
   
   
               —
            
            
               určiť, že Francúzska republika si zavedením dodatočného poplatku pre prevádzkovateľov elektronickej komunikácie podľa článku 33 zákona č. 2009-258 z 5. marca 2009 o audiovizuálnej komunikácii (1) nesplnila povinnosti ktoré jej vyplývajú z článku 12 smernice Európskeho parlamentu a Rady 2002/20/ES zo 7. marca 2002 o povolení na elektronické komunikačné sieťové systémy a služby (2).
            
         
               —
            
            
               zaviazať Francúzsku republiku na náhradu trov konania.
            
         
      Žalobné dôvody a hlavné tvrdenia
   
   Na podporu svojej žaloby, Komisia vyjadruje pochybnosti týkajúce sa zlučiteľnosti článku 302a KH francúzskeho všeobecného zákonníka o daniach, zavedeného zákonom č. 2009-258 z 5. marca 2009 o audiovizuálnej komunikácii a o nových verejných službách televízie s už citovanou smernicou „o povolení“. Zavedením poplatku z titulu všeobecného povolenia pre spoločnosti spravujúce a poskytujúce služby elektronickej komunikácie žalovaná porušila osobitne článok 12 smernice. Komisia namieta voči argumentácii vnútroštátnych orgánov, podľa ktorej sa uvedený článok zameriava výlučne na poplatky, ktoré štáty môžu uložiť „z titulu“ udelenia licencie alebo úkonu spojeného s procesom povoľovania prevádzkovateľov elektronickej komunikácie. Podľa žalobkyne, vyššie uvedený článok v skutočnosti zahŕňa všetky formy „administratívnych“ poplatkov, čo znamená, že spája v sebe náklady spojené so správou, kontrolou a uplatňovaním systému povolenia, a nie len náklady spojené s jeho udelením.
   
      (1)  JORF č. 0056, s. 4321.
   
      (2)  Ú. v. EÚ L 108, s. 21.